open-index/open-wikipedia-markdown huggingface dataset:
Hans-Dieter Flick

**Hans-Dieter Flick** (tuntud ka kui **Hansi Flick**; sündinud 24. veebruaril 1965 Heidelbergis) on Saksamaa jalgpallitreener ja endine mängija (poolkaitsja).

Mängijakarjääri jooksul mängis ta SV Sandhausenis (1983–1985), Müncheni Bayernis (1985–1990) ja 1. FC Kölnis (1990–1993). Hooaegadel 1985–86, 1986–87, 1988–89 ja 1989–90 tuli ta Müncheni Bayerniga Saksamaa meistriks. Hiljem mängis ta Saksamaa madalama liiga klubis Victoria Bammental, kus oli 1996–2000 mängija-peatreener.

2000. aastal sai Flick toona veel Saksamaa tugevuselt neljandas liigas mänginud TSG 1899 Hoffenheimi peatreeneriks. Hooajal 2000–01 kindlustati pääs Saksamaa tugevuselt kolmandasse liigasse. Aastatel 2006–2014 oli ta Flick Saksamaa jalgpallikoondise abitreener.

2019. aasta juulis sai ta Müncheni Bayerni abitreeneriks. Pärast Niko Kovači lahkumist peatreeneri kohalt sai Flick 2019. aasta novembris Müncheni Bayern ajutiseks peatreeneriks. 2019. aasta detsembris määrati Flick Bayerni peatreeneriks kuni hooaja lõpuni. 2020. aasta aprillis sõlmis ta Bayerniga kolmeaastase lepingu. Hooajal 2019–20 võitis ta Bayerniga Bundesliga, Saksamaa karika, Saksamaa superkarika, UEFA Meistrite Liiga ja UEFA Superkarika, hiljem veel ka klubide maailmameistrivõistlused. 2020. aastal valiti Flick Saksamaa aasta jalgpallitreeneriks, lisaks valisid ka UEFA ja IFFHS ta hooaja parimaks peatreeneriks.

2021. aasta augustis sai Flick Saksamaa jalgpallikoondise peatreeneriks. 2024. aasta juunis sai ta aga suurklubi FC Barcelona peatreeneriks.

## Saavutused
### Mängijana
;Müncheni Bayern
*Bundesliga: 1985–86, 1986–87, 1988–89, 1989–90
*DFB-Pokal: 1985–86
*DFB-Supercup: 1987
*Euroopa karikas: Teine koht 1986–87
;1. FC Köln
*DFB-Pokal: Teine koht 1990–91

### Peatreenerina
;TSG 1899 Hoffenheim
*Oberliga Baden-Württemberg: 2000-01
;Müncheni Bayern
*Bundesliga: 2019–20, 2020–21
*DFB-Pokal: 2019–20
*DFL-Supercup: 2020
*UEFA Meistrite Liiga: 2019–20
*UEFA Superkarikas: 2020
*Klubide meistrivõistlused: 2020
Vizovice

**Vizovice** (saksa keeles *Wisowitz*) on linn Tšehhis Zlíni maakonnas Zlíni ringkonnas. Vizovice asub Slovakkia piirist umbes 20 km kaugusel, Zlínist ligikaudu 14 km idas.

Linn asub merepinnast keskmiselt 296 meetri kõrgusel.

Vizovicet on esmamainitud 1261. aastal, linnaõigused sai 1570. aastal.

Vizovice vanalinn on alates 22. septembril 1995 ajalooline linnakaitseala.

Linnas asub 1812. aastal asutatud Rudolf Jelíneki destilleerimiskoda.

Vizovices on sündinud tšehhi helilooja, muusikateoreetik ja muusikapedagoog Alois Hába (1893–1973).

## Viited
Triumfi Palee

**Triumfi Palee** (vene keeles *Триумф-Палас*) on kõrgeim eluhoone Venemaa Föderatsiooni pealinnas Moskvas ja ühtlasi kogu Euroopas.

## Välislingid
*
AK-101

**AK-101** on Venemaa Föderatsioonis konstrueeritud 5,56 mm automaattulirelv, täiustatud ja ekspordiks mõeldud versioon varasemast Mihhail Kalašnikovi automaadist AK-74. Selle relva konstrueeris Mihhail Kalašnikov 1994. aastal. Sestpeale on seda toodetud üle 27 000 eksemplari . AK-101 kompaktsem versioon on AK-102. Hiina relvatootja Norinco tootis AK-101 AK-2000 nime all .

## Kasutajad

*Indoneesia 
*Mali
*Venemaa
*Fidži 
*Egiptus
*Keenia
*Uruguay 
*Süüria
*Serbia

## Viited
Kuusineni klubi intsident

Kuusineni klubi intsident on sündmus 31. augustil 1920 Petrogradis, mille käigus lasti maha kaheksa soome kommunisti.
* Tuomas W. Hyrskymurto
* Väinö E. Jokinen
* Ferdinand T. Kettunen
* Konsta Lindqvist
* Jukka Rahja
* Jussi Sainio
* Liisa Savolainen
* Juha T. Viitasaari
Dharmašaastrad

**Dharmašaastrad** (sanskriti keeles *dharmaśāstra* 'seadmuse traktaat’) om india brahmanistliku ja hinduistliku ühiskonna norme ja seadusi käsitlevad tekstid.

Dharmašaastrad on loodud ajavahemikus 3. sajandist eKr kuni 5. sajandini pKr.

Kitsamas tähenduses mõistetakse nende all smriti tekstide ehk dharmasuutrate (sanskriti keeles *dharmasūtra*) põhjal loodud värsivormis didaktilisi teoseid. 

Dharmašaastrate ettekirjutused on tihti omavahel vastuolus, kuid nende põhitõdesid teab ja järgib enamus hinduiste.

Dharmašaastrad käsitlevad mitmesuguseid usulisi ja ühiskondlikke teemasid: eri seisuste usulisi ja ühiskondlikke kohustusi, kuninga ülesandeid, kohtumõistmist ja poliitikat. 

Üks tähtsamaid dharmašaastraid on "Manu seadmuseraamat", mille lõplik versioon pärineb arvatavasti 2. sajandist pKr. 

Dharmašaastraid on mitmeid tuhandeid ja neid loodi kuni 19. sajandini.

## Viited
Evidents

**Evidents**(us) on enesestmõistetav; silmaga nähtav või käega katsutav enesestmõistetavalt olemasolev nähe. Evidents on nähe, mida peetakse tõeks (aga seda pole kontrollitud).

Cicerost alates tähendab sõna evidents argumentatsioonile allumatut, mittemõistelist tunnetusvormi, mis vastandub metoodiliselt reeglipärastatud, subjektiüleselt kontrollitavatele otsustele. Miski, mis saab selgeks vahetult, sest see selgus tekib justkui iseenesest.

## Viited
Ene Säinas

**Ene Säinas** (sündinud 10. juunil 1942 Tallinnas) on Rootsi endine kergejõustiklane.

Ta alustas sihipäraseid sporditreeninguid 1955. aastal.

Ta oli (kaugushüppes) 1960. aastal Rootsi naiste meister nii juunioride kui ka täiskasvanute vanuseklassis ning sai 1961. aastal täiskasvanute meistrivõistlustel pronksmedali. Ta sai aastatel 1959 ja 1960 Rootsi meistrivõistlustel Göteborgi KIK naiskonna koosseisus 4x100 m teatejooksus hõbemedali.

Ta õppis hiljem Göteborgi Ülikoolis.

## Viited

## Kirjandus
* Aarand Roos. "Säinas, Ene". // Eesti kergejõustiku pool sajandit paguluses. Tallinn 1998. Lk 158.
Habartov

**Habartov** (saksa keeles *Habersbirk*) on linn Tšehhis Karlovy Vary maakonnas Sokolovi ringkonnas. Habartov asub Saksamaa piirist 16 km kaugusel, Sokolovist ligi 7 km ja Karlovy Varyst umbes 23 km läänes.

Habartovit on esmamainitud 1339. aastal, linnaõigused sai 1960. aastal. 19. sajandil alustati Habartovis pruunsöe kaevandamist, mis lõpetati 1970. aastatel.

## Viited
Valgevene Rahvusraamatukogu

**Valgevene Rahvusraamatukogu** (valgevene keeles *Нацыянальная бібліятэка Беларусі*) on Valgevene kõrgeim raamatukogundusasutus, mis asub pealinna Minski Pieršamajski rajoonis. Valgevene Rahvusraamatukogu sisaldab suurimat valgevenekeelsete trükiste kogu ja suuruselt kolmandat venekeelsete raamatute kogu Venemaa Riikliku Raamatukogu (Moskva) ja Venemaa Rahvusraamatukogu (Peterburi) järel. 

See asutati 1922. aastal.

## Välislingid
*
Ānandavardhana

**Ānandavardhana** (9. sajand) oli India kirjanik ja kirjandusteoreetik Kashmirist.

Ta oli klassikaliste India poeetikateooriate teerajaja. Sanskritikeelses teoses "Dhvanyāloka" ütleb ta, et luule hing on *[[dhvani]]* 'toon'.  Luuletaja saab sõnavalikuga tekitada lugejal tundeid ja kujutlusi, mida pole teoses otseselt väljendatud.
Luhačovice

**Luhačovice** (saksa keeles *Bad Luhatschowitz*) on linn Tšehhis Zlíni maakonnas Zlíni ringkonnas.Luhačovice asub Slovakkia piirist 15 km kaugusel, Zlínist ligikaudu 15 km lõunakagus.

Luhačovicet on esmamainitud 1412. aastal. Linnaks sai Luhačovice 3. juulil 1936. Luhačovice on kuurortlinn, seal on mitmed mineraalvee allikad.

## Viited
Thomas Tuchel

**Thomas Tuchel** (sündinud 29. augustil 1973 Krumbachis) on Saksamaa jalgpallitreener ja endine mängija (kaitsja).

Mängijakarjääri jooksul mängis ta 1992–1994 Stuttgarter Kickersis ja 1994–1998 SSV Ulmis. Jalgpallurikarjääri pidi ta lõpetama 25-aastaselt põlvevigastuse tõttu.

Treenerikarjääri alustas Tuchel VfB Stuttgarti noortevõistkondade juures. Aastatel 2007–2008 oli ta FC Augsburgi reservmeeskonna peatreener. Aastatel 2009–2014 oli ta Saksamaa kõrgliiga klubi Mainz 05 ja 2015–2017 Dortmundi Borussia peatreener.

2018. aasta mais sõlmis ta kaheaastase lepingu Prantsusmaa kõrgliiga klubiga Paris Saint-Germain. Hooaegadel 2018–19 ja 2019–20 tuli ta Paris Saint-Germainiga Prantsusmaa meistriks, lisaks jõuti hooajal 2019–20 UEFA Meistrite Liiga finaali.

2021. aasta jaanuaris sai ta Inglismaa kõrgliiga klubi Chelsea peatreeneriks, asendades Frank Lampardi. Hooajal 2020–21 võitis ta Chelsega Meistrite Liiga.

## Saavutused peatreenerina
;Dortmundi Borussia
*DFB-Pokal: 2016–17
;Paris Saint-Germain
*Ligue 1: 2018–19, 2019–20
*Coupe de France: 2019–20
*Coupe de la Ligue: 2019–20
*Trophée des Champions: 2018, 2019
*UEFA Meistrite Liiga: Teine koht 2019–20

;Chelsea
*UEFA Meistrite Liiga:  2020–21

## Viited

## Välislingid
Mauricio Pochettino

**Mauricio Roberto Pochettino Trossero** (sündinud 2. märtsil 1972 Murphys) on Argentina jalgpallitreener ja endine jalgpallur (keskkaitsja).

Jalgpallurikarjääri jooksul mängis ta Argentina kõrgliiga klubis Newell's Old Boys (1989–1994), Hispaania kõrgliiga klubis RCD Espanyol (1994–2001 ja 2004–2006) ning Prantsusmaa kõrgliiga klubides Paris Saint-Germain (2001–2003) ja Bordeaux' Girondins (2003–2004). Argentina jalgpallikoondises mängis ta aastatel 1999–2002 kokku 20 korda ja lõi kaks väravat. Ta kuulus Argentina koondisse 1999. aasta Copa Américal ja 2002. aasta maailmameistrivõistlustel.

Aastatel 2009–2012 oli ta RCD Espanyoli ja 2013–2014 Inglismaa klubi Southampton peatreener. 2014. aasta mais sai ta Tottenham Hotspuri peatreeneriks, sõlmides klubiga viieaastase lepingu. Tottenham Hotspuri peatreenerina saavutas ta hooajal 2016–17 Inglismaa kõrgliigas teise koha, lisaks jõudis klubiga veel kahel korral Inglismaa kõrgliigas kolmandale kohale ja hooajal 2018–19 UEFA Meistrite Liiga finaali. Southampton või Tottenham Hotspuri peatreenerina valiti Pochettino neljal korral Inglismaa kõrgliiga kuu parimaks peatreeneriks.

2021. aasta jaanuaris nimetati Pochettino Paris Saint-Germaini peatreeneriks.

## Saavutused
### Mängijana
;Newell's Old Boys
*Argentina Primera División: 1990–91, Clausura 1992
*Copa Libertadores: Teine koht 1992
;Espanyol
*Copa del Rey: 1999–2000, 2005–06
;Paris Saint-Germain
*UEFA Intertoto karikas: 2001
*Coupe de France: Teine koht 2002–03
### Peatreenerina
;Tottenham Hotspur
*Football League Cup: Teine koht 2014–15
*UEFA Meistrite Liiga: Teine koht 2018–19
;Paris Saint-Germain
*Trophée des Champions: 2020

## Välislingid
Stochov

**Stochov** (saksa keeles *Stochau*) on linn Tšehhis Kesk-Tšehhi maakonnas Kladno ringkonnas. Stochov asub Kladnost umbes 10 km ja Praha kesklinnast ligikaudu 34 km läänes.

Stochovit on esmamainitud 1316. aastal, linnaõigused sai 1967. aastal.

Legendi järgi on Stochovis sündinud Vaclav Püha, Böömimaa hertsog aastatel 928–935. Stachovis on Vaclav Püha tamm, mis väidetakse olevat istutatud Vaclav Püha sünni puhul 903. aastal. Tegelikult on see tamm umbes 700–900 aastat vana.

## Viited
Dandin

**Dandin** (*Daṇḍin*; umbes 7.–8. sajand pKr) oli India kirjanik ja teoreetik.

Tema "Daśakumāracarita" ("Kümne printsi muinasjutt") on sanskritikeelne proosas kunstromaan, mis kirjeldab muinasjutustiilis prints Rādžavāhana ja tema reisikaaslaste tegusid ja vallatusi.

Dandini poeetikakäsiraamat "Kāvyādarśa" ("Luulekunsti peegel") on üks varasemaid sanskritikeelseid teoreetilisi töid luulekunsti alal.

Mõne uurija arvates on nendel teostel eri autorid, kusjuures teoreetik on vanem kui kirjanik.
Ülo Taigro

**Ülo Taigro** (6. juuni 1913 Kärstna vald, Viljandimaa – 18. märts 1995 Tallinn) oli eesti ajaloodoktor ja professor.

## Elukäik
Lõpetas Viljandi Ehitustehnikumi 1931. aastal. Teedevalitsuse süsteemis tööline 1934–1939. Teenis aega vanemmadrusena allveelaeval Kalev 1939–1940. Nõukogude okupatsiooni algul oli politrukiks kahurlaeval Pikker. II maailmasõja ajal oli Tallinna hävituspataljoni jaokomandör. 1941–1944 teenis Balti laevastiku vastuluure osakonnas Leningradis, kust sooritas luureretki Eestisse. 1944 määrati ta vastutavale tööle Eesti Partisaniliikumise Staapi, seejärel 1944–1945 oli EK(b)P Keskkomitee Sõjaosakonna instruktor. 1948–1950 oli ta EK(b)P KK sekretäri abi, lõpetas 1948 NLKP Keskkomitee juures asunud Kõrgema Parteikooli. 1949–1950 töötas Eesti NSV Ministrite Nõukogu juures asuva Kunstide Valitsuse juhatajana. 1950–1953 õppis Moskvas NLKP Keskkomitee juures asuva Ühiskonnateaduste Akadeemias, mille lõpetas ajalookandidaadi väitekirjaga teemal "Amerikanskaja-angliskaja interventsija protiv Sovetskoi Rossii iz Pribaltiki", vene keeles. 1953–1960 oli ENSV TA Ajaloo Instituudi asedirektor, 1955. aastast vanemteadur. 

Oli 1961. aastast Tartu Riikliku Ülikooli NLKP ajaloo kateedri dotsent, 1964–1967 kateedrijuhataja, 1970–1980 professor. Jäi 1980. aastal pensionile ning jätkas NLKP ajaloo kateedri professor 0,5 koormusega kuni 1989. aastani.

## Teadustöö põhisuunad
Kaitses 1971. aastal Tartu Riiklik Ülikooli juures ajalooteaduste doktorkraadi väitekirjaga "Eesti rahva võitlus kodusõjas (1918–1920). Борьба трудящихся Эстонии в период гражданской войны (1918–1920).  Tema uurimistöö põhisuunad olid Eesti töörahva võitlus kodusõjas 1918–1920 ja Eesti Töörahva Kommuun. Avaldanud arvukalt artikleid ning kaks monograafiat samadel teemadel, “Eesti NSV ajalugu” III köite (1971) kaasautor.

## Teadusorganisatoorne ja -administratiivne tegevus
Eesti NSV Ministrite Nõukogu juures asuva Kunstide Valitsuse juhataja 1949–1950; Eesti NSV TA Ajaloo Instituudi teadusliku nõukogu ja erialanõukogu liige 1964–1989; ÜTÜ konkursi vabariikliku žürii liige; EKP KK Poliitharidusmaja metoodikanõukogu liige; EKP KK mittekoosseisuline lektor; ühing Teadus lektor; Tallinna Teadlaste Maja liige.

## Tunnustus
Autasustatud mitmete ordenite ja medalitega: Punalipu orden, Isamaasõja ordeni II järk, medal Isamaasõja partisanile I järk, medal Leningradi kaitsmise eest, Suure Isamaasõja võidu medal, medal Vapra töö eest Suures Isamaasõjas aastail 1941–1945.

## Viited

## Välislingid
* Ülo Taigro Eesti Rahvusarhiivis
Sérgio Conceição

**Sérgio Paulo Marceneiro da Conceição** (sündinud 15. novembril 1974 Coimbras) on Portugali jalgpallitreener ja endine jalgpallur (poolkaitsja).

Jalgpallurikarjääri jooksul mängis ta Portugali klubides Penafiel (1993–1994), Leça (1994–1995), Felgueiras (1995–1996) ja Porto (1996–1998 ja 2004), Itaalia kõrgliiga klubides Lazio (1998–2000 ja 2003–2004), Parma (2000–2001) ja Milano Internazionale (2001–2003), Belgia kõrgliiga klubis Standard Liège (2004–2007), Kuveidi kõrgliiga klubis Qadsia (2007) ning Kreeka kõrgliiga klubis PAOK (2008–2010). Hooaegadel 1996–97, 1997–98 ja 2003–04 tuli ta Portoga Portugali meistriks ning hooajal 1999–2000 Lazioga Itaalia meistriks. Hooajal 2004–05 valiti Conceição Belgia kõrgliiga hooaja parimaks mängijaks.

Portugali jalgpallikoondises mängis Conceição aastatel 1996–2003 kokku 56 korda ja lõi 12 värava. Ta kuulus Portugali koondisse 2000. aasta Euroopa meistrivõistlustel ja 2002. aasta maailmameistrivõistlustel. 2000. aasta Euroopa meistrivõistluste viimases alagrupimängus 20. juunil tegi ta Saksamaa vastu kübaratriki.

Treenerikarjääri alustas Conceição 2010. aastate alguses Standard Liège abitreenerina. Seejärel oli ta Portugali klubide Olhanense (2012–2013), Académica (2013–2014), Braga (2014–2015) ja Vitória Guimarães (2015–2016) peatreener. Aastatel 2016–2017 juhendas ta Prantsusmaa kõrgliiga klubi Nantes.

2017. aasta juunis sai ta Porto peatreeneriks. Porto peatreenerina on ta tulnud Portugali meistriks hooaegadel 2017–18 ja 2019–20. Mõlemal neil hooaegadel valiti ta Portugali kõrgliiga hooaja parimaks peatreeneriks.

## Saavutused
### Mängijana
;Leça
*Segunda Liga: 1994–95
;Porto
*Primeira Liga: 1996–97, 1997–98, 2003–04
*Taça de Portugal: 1997–98
*Supertaça Cândido de Oliveira: 1996
;Lazio
*Serie A: 1999–2000
*Coppa Italia: 1999–2000, 2003–04
*Supercoppa Italiana: 1998
*UEFA karikavõitjate karikas: 1998–99
*UEFA Superkarikas: 1999

### Peatreenerina
;Porto
*Primeira Liga: 2017–18, 2019–20
*Taça de Portugal: 2019–20
*Supertaça Cândido de Oliveira: 2018, 2020
Väike PD

**Väike PD** on eesti räppar ja hiphoppar. Väikesel PD-l on leping plaadifirmaga Legendaarne Records.

### [[Diskograafia]]

PD oli 2021-2024 pensionil  

## Välislingid
*https://legendaarne.ee/artist/vaike-pd/
*https://tmw.ee/et/artistid/vaike-pd
Ašvaghoša

**Ašvaghoša** (*Aśvaghoṣa*; 2. sajand pKr) oli India lüürik ja näitekirjanik.  

Tema teosed on varaseim teadaolev sanskritikeelne kunstluule, mis ilmutab klassikalise stiili vormitäiust.

"Buddhacaritam" on eepos Buddha elust ja õpetusest. 

"Saundarānanda" on töötlus Buddha poolvenna Nanda pöördumise legendist. 

Ašvaghošat peetakse India näitekirjanduse isaks. Tema budistlikust näidendist "Śāriputraprakarana" on säilinud ainult fragmendid.
Kojetín

**Kojetín** (saksa keeles *Kojetein*) on linn Tšehhis Olomouci maakonnas Přerovi ringkonnas. Kojetín asub Přerovist umbes 16 km edelas ja Olomoucist umbes 28 km lõunas.

Kojetínit on esmamainitud 1233. aastal.

## Viited
AK-102

**AK-102** on Venemaa Föderatsioonis konstrueeritud 5,56mm automaattulirelv, täiustatud ja ekspordiks mõeldud versioon varasemast Mihhail Kalašnikovi automaadist AK-74. AK-102 on kompaktne versioon AK-101-st. AK-101 ja AK-102 kavandas Mihhail Kalašnikov 1994. aastal.

## Kasutajad
*Malaisia 

## Viited
Hundihammasornament

**Hundihammasornament** on ridastikku asetatud võrdhaarsetest kolmnurkadest ornament, mida on kasutatud viikingiaegsetel ja keskaegsetel hõbe- ja pronksehetel, näiteks sõrmustel, hoburaudsõlgedel ja käevõrudel. Kolmnurgad löödi eseme pinnale puntsidega (metalltemplitega).

## Viited
Brutalism

**Brutalism** ehk **brutalistlik arhitektuur** on 20. sajandi arhitektuurisuund, mida iseloomustab konstruktsioonimaterjalide, nagu betooni, terase või tellise rakendamine ehedaina ning konstruktsiooni varjamatu väline loetavus.

Tuntuim seda viljelnud arhitekt oli Frank Lloyd Wright. 1950. ja 1960. aastatel valitses nn uusbrutalism, Le Corbusier' arhitektuur. Eestis levis uusbrutalism 1970. aastate alguses, seda viljelnud arhitektid olid Avo-Himm Looveer, Raine Karp ja Andres Ringo.

## Näiteid Eestist
* Tallinna teletorn
* Maarjamäe memoriaal
* Eesti Rahvusraamatukogu hoone
* Tallinna Linnahall
* Tallinna Olümpiapurjespordikeskus
* Hotell Olümpia

## Viited

## Välislingid
Ehitusplastika

**Ehitusplastika** on arhitektuuris ehitisega orgaaniliselt seotud skulpturaalne dekoor, mis võib olla nii figuratiivne kui ka ornamentaalne, enamasti on see funktsionaalselt puhtdekoratiivne (ehisviil, ehisvaas), kuid võib olla ka konstruktsiooniline (atlant, karüatiid). 

Ehitusplastika alla kuuluvad näiteks
* Akroteer
* Amorett
* Atlant
* Bestiasammas
* Ehisvaas või -urn
* Friis
* Frontooniskulptuurid
* *[[Gaffkopf]]* ("uudistaja")
* Hermpilaster
* Herm
* Kanefoor
* Kapiteel
* Kartušš
* Karüatiid
* Maskaroon
* Medaljon
* Portaaliskulptuurid
* Puto
* Reljeef
* Skulptuurkonsoolid ja konsoolpeakesed
* Veesüliti

Ehitusplastikale vastandub vabaplastika ja selle alaliigid monumendid ning pisiplastika. Arhitektuurist eraldi seisvaid monumente ühendab ehitusplastikaga seotus kindla asukohaga, need ühendatakse sageli monumentaalskulptuuri mõiste alla.

## Viited
Bennex

**Kalmer Ojamu** (sündinud 11. jaanuar 1982), esinejanimega **Bennex.**

Bennex on Eesti räppar, kelle loomingus põimuvad teravad sõnad, ausad mõtted ja tugev tänavaenergia. Tema muusika peegeldab elu kõiki külgi – võitlusi, lootust, tänavatarkust ja eneseotsingut. Iga lugu on kui isiklik tunnistus, milles kõlavad nii valu kui võitlusvaim.

Alates esimestest sammudest muusikamaastikul on Bennex jäänud truuks oma stiilile – toores, aus ja emotsionaalne räpp, mida saadavad kõlavad biidid ja selge sõnum.

Bennex ei pelga teemasid, mis puudutavad elu varjupooli, sisemist võitlust ja ühiskonna valupunkte. Tema sõnum on lihtne: jää endaks, hoolimata kõigest.

Bennex is an Estonian rapper whose work combines sharp words, honest thoughts, and strong street energy. His music reflects every side of life – struggles, hope, street wisdom, and self-discovery. Each track is a personal testimony, echoing both pain and the spirit of perseverance.

From his earliest steps in the music scene, Bennex has stayed true to his style – raw, sincere, and emotional rap driven by powerful beats and a clear message.

Bennex doesn’t shy away from topics that touch on the darker sides of life, inner conflict, and the pain points of society. His message is simple: stay true to yourself, no matter what.

## Diskograafia
* Zaratzos Familya -  2003 - 2004 Vol.1
* Zaratzos Familya  - 2005-2006 Vol.2
* Zaratzos Familya  - Hääletu Hääl *(2008)*
* Püüdes Püüda Tuult *(2012)*
* Rajad Aastatest 2013 - 2017 Vol.1  *(2017)*
* HBK - Läbi Tule Ja Vee (2017)
* demod 2001-2006 *(2021)*
* Arigato (2021)
* Haapsalu Hooliganz - Läänekalda ilmumata mixtape (2024)
* 8" (2024)
* Rajad Aastatest 2010 - 2025 Vol.2  (2025)

## Välislingid
* https://elu.ohtuleht.ee/822999/videod-laanemaa-rappari-videoid-on-vaadatud-ule-miljoni-korra
* https://elu.ohtuleht.ee/588200/midagi-uut-tartu-lauljatar-janice-ja-haapsalu-rappar-bennex-uhes-videos
* https://www.elu24.ee/2654598/kuula-ja-vaata-parnu-tartu-haapsalu-noored-said-kokku-ja-tegid-rappi
* https://www.elu24.ee/2619828/eesti-rappi-sulgav-bennex-avaldas-esimese-video-loole-marmoringel
* https://reporter.elu24.ee/3560205/bennex-x-ketlin-maailm-meie
* https://www.laanlane.ee/video-haapsalu-hiphopi-artist-bennex-avaldas-uue-loo/
* https://www.hiphop.ee/tag/bennex/
* https://reporter.postimees.ee/eestitop/video/?v=bennex-ja-rita-liiver-kristjan
* http://life.hooliganhamlet.com/2015/01/zaratzos-familya-eesti-laaneranniku-rapp-ei-sure/
Puntsimine

**Puntsimine** on metallesemele või muule materjalile mustri tagumine **puntsi**, kõvast metallist templi abil.

Mustri tegemiseks kasutatakse erineva kujuga puntse, mis asetatakse soovitud kohta ja muljutakse kujutis materjalipinna sisse tugeva vasaralöögiga puntsi pihta. Eesti rahvapäraste ehete kaunistamiseks on kasutatud kolmnurkseid (hundihammasornamendis), täpikese, rõnga, risti, kaare jm kujuga puntse.

## Puntsimine muudel materjalidel kui metallil
Puntsidega mustri tekitamine on levinuim metallehistöös, kuid seda kasutatakse ka nahkehistöös tekstuuri või ornamentide tekitamiseks nahale.

13.–15. sajandi maalikunstis kasutati puntse tahvelmaalis kuldtausta, aupaistete jm kullatisega kaetud detailide ornamenteerimiseks, nii et teraline pind peegeldas sädeldes talle langevat valgust. Selline ornamenteeritud kuldtaust gessokrundil oli iseloomulik *[[trecento]]* meistritele Itaalias, hiljem ka rahvusvahelises gootikas väljaspool Itaaliat Saksamaa aladel ja Kesk-Euroopas. Kuldtausta töötlemine toimus enne maalimist.

## Vaata ka
* Vermimine
* Tsiseleerimine

## Viited
Lýdia Machová

**Lýdia Machová** (sündinud 2. aprillil 1989 Partizánskes) on slovaki polüglott, keeleõpetaja ja õppejõud.

## Keeleoskus
Lisaks emakeelele valdab ta veel kaheksat keelt: 
*inglise keelt (C2)
*saksa keelt (C1 - C2)
*hispaania keelt (C1)
*prantsuse keelt (B2)
*poola keelt (C1 - C2)
*esperanto keelt (B2)
*vene keelt (B2)
*suahiili keelt (A1).

## Esinemised
Ta on samuti keeleõppimise eestkõneleja, kes on pidanud TEDx-is loengu „Kuidas keelt õppida ja miks teil pole see veel õnnestunud“ ja TED-is loengu „Uue keele õppimise saladused“. Aastatel 2017 ja 2018 oli ta koos Peter Balážiga Bratislavas toimunud ülemaailmse lingvistide kokkutuleku Polyglot Gathering peakorraldajad.

## Viited

## Vaata ka
*Vladimír Škultéty
Domantas Sabonis

**Domantas Sabonis** (sündinud 3. mail 1996 Portlandis, USA-s) on Leedu korvpallur, kes mängib 2022. aastast NBA klubis Sacramento Kings. Enne seda mängis 2017–2022 klubis Indiana Pacers. 

## Karjäär
### Euroopa
Sabonis alustas klubikarjääri 2012. aastal, kui liitus 16-aastaselt Hispaania kõrgliigaklubiga Málaga Unicaja. Hooajaks 2012/13 anti ta laenule teise liiga klubisse Málaga Axarquía, misjärel naasis ta hooajal 2013/14 Unicaja rivistusse. 

Sabonis tegi debüüdi Hispaania meistriliigas 13. oktoobril 2013 ja Euroliigas 18. oktoobril 2013. Unicaja eest mängides ei sõlminud ta palgalist profilepingut, et säilitada õigus mängida USA üliõpilasliigas NCAA.

### NCAA
Sabonis mängis aastatel 2014–2016 ülikoolikorvpalli Gonzaga ülikooli meeskonnas Bulldogs. Debüüthooajal (2014/15) tõi ta keskmiselt 9,7 punkti ja 7,1 lauapalli, hooajal 2015/16 keskmiselt 17,6 punkti ja 11,8 lauapalli mängus.

### NBA
Sabonise valis 2016. aasta NBA *draft*'i 11. valikuga Orlando Magic, kes vahetas ta kohe koos Ersan İlyasova ja Victor Oladipoga Serge Ibaka vastu Oklahoma City Thunderisse. Debüüthooajal kogus ta Thunderi kasuks keskmiselt 20 minutiga 5,9 punkti ja 3,6 lauapalli mängus.

2017. aasta juulis vahetati Sabonis koos Oladipoga Paul George'i vastu Indiana Pacersisse. Pacersis on Sabonis toonud 2017/18. hooajal keskmiselt 11,6 punkti ja 7,7 lauapalli, 2018/19. hooajal 14,1 punkti ja 9,3 lauapalli ning 2019/20. hooajal 18,5 punkti, 12,4 lauapalli ja 5 resultatiivset söötu mängus.

### Rahvuskoondis
Sabonis tegi debüüdi Leedu koondises 2015. aastal ning on võitnud hõbemedali 2015. aasta Euroopa meistrivõistlustel.

## Saavutused
* Kaks korda valitud NBA tähtede mängule (2020, 2021)

## Isiklikku
Tema isa on endine korvpallur Arvydas Sabonis, kes on korvpallis tulnud olümpiavõitjaks, maailmameistriks ja Euroopa meistriks. 

Domantas sündis 1996. aastal Portlandis, kus isa mängis NBA klubis Portland Trail Blazers.

## Välislingid
* Domantas Sabonis – NBA.com
* Domantas Sabonis – Basketball-Reference.com
Gurktali Alpid

**Gurktali Alpid** (saksa: *Gurktaler Alpen*, sloveeni: *Krške Alpe*) on Kesk-Ida-Alpide mäestik Austrias, nimetatud Gurki oru järgi.

Mäestik asub Muri oru (põhjas, eraldab selle Madal-Tauernist) ja Drava (lõunas, külgneb seal Lõuna-Lubjakivialpide Gailtali Alpide ja Karawankide mäestikega) vahel. Läänes ulatuvad Gurktali Alpid Kõrg-Tauerni mäestiku Katschbergi kuru ja Ankogeli rühmani. Idas eraldab Neumarkti kuru Ülem-Steiermargis selle Lavanttali Alpidest.

Gurktali Alpid võib jagada viieks alamrühmks:

* *[[Nocki mäed]]* asuvad Liesertali ja Flattnitzi kuru vahel. Kõrgeim punkt on Eisenhut (2441 m).
* *[[Metnitzi mäed]]* asuvad Muri ja Metnitzi orgude vahel. Kõrgeim punkt on Goldachnock (2171 m).
* *[[Mödringi ahelik]]* asub Metnitzi ja Gurktali orgude vahel. Kõrgeim punkt on Dorferecken (1726 m).
* *[[Wimitz mäed]]* asuvad Gurki ja Glani orgude vahel, läbi mille voolab Wimitzi jõgi. Kõrgeimad punktid on Schneebauerberg ja Hocheck (mõlemad 1338 m).

Gurktali Alpide lõunaosas on Klagenfurti nõgu. Seal on veel seitse väiksemat mäeahelikku:

* *[[Magdalensberg (mägi)|Magdalensberg]]* (Lippekogel, 1079 m)
* *[[Ossiachi Tauern]]* (Taubenbühel, 1069 m)
* *Glantali mägismaa* (Ulrichsberg, 1022 m)
* *[[Sattnitz]]* (Tanzboden, 929 m)
* *Feldkirchen-Moosburgi kõrgustik* (Freudenberg, 817 m)
* *Sankt Veiti kõrgustik* (Buchberg, 808 m)
* *Maria Saali kõrgustik* (Maria Saaler Berg, 746 m)

Mõnikord liigitatakse Gurktali Alpid koos Lavanttali Alpidega idas Noriki Alpide osaks, kuid see pole geoloogiliselt põhjendatud.

Kõrgeimad tipud asuvad Nocki mägede (*Nockberge*, *Nock* tähendab "ümardatud mäetipp", vrd. Nockerl) alamrühmas Flattnitzi kurust läänes, sealhulgas Eisenhuti mägi (2441 m) Steiermargi liidumaal. *Nationalpark Nockberge* maalilise Nockalmi maantee ääres Kärnteni liidumaal on 1987. aastast maastikukaitseala (IUCN V). Nocki mäed ulatuvad ka suurte Kärnteni järvedeni, nagu Millstätter See ja Ossiacher See.

Teised tipud on:

* Großer Rosennock (2440 m)
* Hohe Pressing (2370 m)
* Rinsennock (2334 m)

## Majandus ja turism

Lauge maastik oma arvukate mägikarjamaadega on iidsetest aegadest olnud rändkarjatamise paik. Gurktali Alpid olid ka raua ja hõbeda kaevandamise piirkond, Radentheini juures kasutatakse endiselt magnesiidimaardlaid.

Täna on turism kõige olulisem majandussektor. Gurktali Alpide orud rahuldavad turiste suvel ja kiirel talvehooajal. Juhtiv turismipiirkond on Bad Kleinkirchheim, siis Turracher Höhe (Predlitz-Turrach ja Reichenau), Falkert (Reichenau) ja Innerkrems (Krems in Kärnten), Flattnitzi kuru, Afritz ja Katschberg (Rennweg am Katschberg). Suuremad suusapiirkonnad on *Katschberg-Aineck*, *Innerkrems-Schönfeld-Karneralm*, *[[Turracher Höhe]]* ja *[[Gerlitzen]]* Nocki mägedes ning *[[Kreischberg]]* Metnitzi mägedes.

Nocki mägede piirkond on tuntud ka oma tervendavate spaade poolest. Karlbad *Nockalmstraße* ääres on vanim talunike tervisevesi Austrias. Kümbluse tegemise viis (allikavee ja kuumade kividega) on jäänud 17. sajandist muutumatuks. Nende kauge asukoht tähendab, et ka elektrit pole. Spaa nimi on tuletatud väikesest tsirkusorust (*Karl* tuleb *Karist*, tsirkusorust).
Kimääridega maja

**Kimääridega maja** (ukraina keeles *Будинок з химерами*) on rohkelt dekoreeritud juugendstiilis ehitis, mis asub Kiievi ajaloolises Lipki naabruskonnas. See asub Bankova tänavas otse Ukraina Presidendi Administratsiooni hoone esisel. Hoonet on ametlike ja diplomaatiliste tseremooniate jaoks kasutatud presidendi residentsina alates 2005. aastast.

## Galerii

Pilt:Elephant_on_House_with_Chimaeras.JPG
Pilt:Банкова вул., 10 DSC 6601.JPG
Pilt:Architectural_details_on_House_with_Chimaeras_2007-2.JPG
Pilt:Будинок із химерами 002.JPG
Pilt:Architectural_details_on_House_with_Chimaeras_2007-3.JPG


## Välislingid
*
Nacho (jalgpallur)

**José Ignacio Fernández Iglesias** (tuntud hüüdnime **Nacho** järgi; sündinud 18. jaanuaril 1990 Madridis) on Hispaania jalgpallur, kes mängib kaitsjana Saudi Araabia kõrgliiga klubis Al Qadsiah ja Hispaania jalgpallikoondises.

Ta liitus Madridi Reali noorteakadeemiaga 2001. aastal. Aastatel 2009–2013 mängis ta põhiliselt Madridi Reali reservmeeskonnas Hispaania tugevuselt kolmandas liigas ja esiliigas. Hispaania kõrgliigas tegi ta debüüdi 23. aprillil 2011 mängus Valencia vastu. Hispaania kõrgliigas lõi ta esimese värava 10. jaanuaril 2015 mängus RCD Espanyoli vastu.

Madridi Realiga tuli ta neli korda Hispaania meistriks, võitis kaks korda Hispaania karika, viis korda Hispaania superkarika, kuus korda UEFA Meistrite Liiga, kolm korda UEFA Superkarika ja viis korda klubide maailmameistrivõistlused.

Suvel 2024 siirdus ta Al Qadsiahi.

2007. aastal võitis Nacho Hispaania kuni 17-aastaste koondisega noorte maailmameistrivõistlustel hõbemedali. 2013. aastal tuli ta Hispaania kuni 21-aastaste koondisega omavanuste Euroopa meistriks. Hispaania jalgpallikoondises tegi ta debüüdi 10. septembril 2013 sõprusmängus Tšiili vastu. Ta kuulus Hispaania koondisse 2018. aasta maailmameistrivõistlustel, lüües esimeses alagrupimängus 15. juunil Portugali vastu oma esimese koondisevärava.

Tal on alates 12-eluaastast olnud I tüüpi diabeet.

Tema noorem vend Álex Fernández on samuti jalgpallur ja alustas samuti jalgpallurikarjääri Madridi Realis.

## Saavutused
;Madridi Real
*La Liga: 2016–17, 2019–20
*Copa del Rey: 2013–14
*Supercopa de España: 2012, 2017
*UEFA Meistrite Liiga: 2013–14, 2015–16, 2016–17, 2017–18
*UEFA Superkarikas: 2016, 2017
*Klubide maailmameistrivõistlused: 2014, 2016, 2017, 2018

## Viited

## Välislingid

* Profiil Madridi Reali kodulehel
Kääbusvaal

**Kääbusvaal** (*Balaenoptera acutorostrata*) on vaguvaallaste sugukonda kuuluv vaalaline. Kääbusvaal on laialt levinud ja enda sugukonna
väikseim esindaja (kuni 10 meetrit).

Kääbusvaala skelett on Tartu Ülikooli Loodusmuuseumi suurim eksponaat. Selle kinkis muuseumile 1933. aastal ühe Eesti kalalaeva meeskond, kelle võrku kääbusvaal sattus.

Kääbusvaal on üks enim püütud vaalaliik.

## Viited
Jude Bellingham

**Jude Victor William Bellingham** (sündinud 29. juunil 2003 Stourbridge'is) on Inglismaa jalgpallur, kes mängib poolkaitsjana Hispaania klubis Madridi Real ja Inglismaa jalgpallikoondises.

Ta alustas klubikarjääri Birmingham Citys, mille noorteakadeemiaga liitus ta 2010. aastal. 2019. aasta augustis sai Bellingham 16 aasta ja 38 päeva vanuselt klubi põhimeeskonna ajaloo noorimaks mängijaks. Esimese värava klubi meeskonnas lõi ta Inglismaa esiliigas 31. augustil 2019 mängus Stoke City vastu. Hooajal 2019–20 pääses Bellingham Inglismaa esiliigas väljakule 41 mängus ja lõi neli väravat. Hooaja lõpus valiti ta English Football League'i hooaja parimaks noormängijaks. Lisaks otsustas Birmingham City hooaja lõpus igavikustada Bellinghami särginumbri 22.

2020. aasta juulis liitus ta Dortmundi Borussiaga. Üleminekusumma oli 25 miljonit naelsterlingit, millega sai Bellingham läbi aegade kallimaks 17-aastaseks jalgpalluriks. Klubi põhimeeskonnas debüteeris ta 14. septembril 2020 Saksamaa karikamängus MSV Duisburgi vastu. Bellingham lõi selles mängus värava, saades Dortmundi Borussia läbi aegade noorimaks väravalööjaks. Saksamaa kõrgliigas lõi ta esimese värava 10. aprillil 2021 mängus VfB Stuttgarti vastu. Neli päeva hiljem lõi ta UEFA Meistrite Liiga veerandfinaali korduskohtumises värava Manchester City vastu.

Alates 2016. aastast mängis Bellingham Inglismaa noortekoondistes. Inglismaa jalgpallikoondises debüteeris ta 12. novembril 2020 sõprusmängus Iirimaa vastu. 17 aasta 136 päeva vanuselt sai ta Theo Walcotti ja Wayne Rooney järel Inglismaa kolmandaks noorimaks debütandiks.

## Viited

## Välislingid

* Profiil Dortmundi Borussia kodulehel
Slavičín

**Slavičín** (saksa keeles *Slawitschin*) on linn Tšehhis Zlíni maakonnas Zlíni ringkonnas. Slavičín asub Slovakkia piirist 8 km kaugusel, Zlínist umbes 22 km kagus.

Slavičínit on esmamainitud 1141. aastal, linnaõigused sai 1964. aastal.

Slavičínis on sündinud Tšehhi poliitik Zdeněk Hřib, kes oli aastatel 2018–2023 Praha linnapea.

## Viited
Tu Youyou

**Tu Youyou** (hiina keeles 屠呦呦, *[[pinyin]]*is *Tú Yōuyōu*; sündinud 30. detsembril 1930 Hiinas Zhejiangi provintsis Ningbo linnas) on Hiina arstiteadlane, biokeemik ja farmakoloog, kes töötas välja 1970. aastatel Hiina rahvameditsiinile tuginedes malaariaravimi artemisiniini. 2015. aastal sai ta selle eest Nobeli füsioloogia- või meditsiiniauhinna. Tu Youyou on esimene hiinlane, kes on pälvinud Nobeli auhinna.

Tu Youyou on õppinud Pekingi ülikoolis.

1965. aastast on ta töötanud Hiina Traditsioonilise Hiina Meditsiini Akadeemias, kus ta on nüüd juhtivteadur. 

Ta on abielus ja tal on kaks tütart.

## Viited
Anna Kaneelina

**Anna Pärnoja** (esinejanimega **Anna Kaneelina**; sündinud 1. oktoobril 1984) on eesti laulja ja laulukirjutaja. 

2019. aastal ilmunud debüütalbum "Anna Kaneelina" tõi Pärnojale Eesti Muusikaauhindadel 4 auhinda, sealhulgas võidu aasta albumi kategoorias.  2021. aastal astus Anna Kaneelina üles rahvusvahelisel festivalil Eurosonic Noorderslag. 

## Karjäär
### 2019–2021: debüütalbum "Anna Kaneelina"
Pärnoja debüütalbum "Anna Kaneelina" ilmus 2019. aasta veebruaris. Muusikutena löövad plaadil kaasa Erki Pärnoja, Joel-Rasmus Remmel, Peedu Kass ja Filip Leyman. Raadio 2 nimetas "Anna Kaneelina" nädala plaadiks  ning 2020. aasta Eesti muusikaauhindade jagamisel pälvis Pärnoja albumi eest neli auhinda: aasta naisartist, aasta album, aasta alternatiiv-/*indie*-album, aasta debüütalbum. 

2021. aastal esines Anna Kaneelina koos ansambliga rahvusvahelisel festivalil Eurosonic Noorderslag. 

## Auhinnad
* 2020 Eesti Muusikaauhinnad – aasta naisartist 
* 2020 Eesti Muusikaauhinnad – aasta album 
* 2020 Eesti Muusikaauhinnad – aasta alternatiiv-/*indie*-album 
* 2020 Eesti Muusikaauhinnad – aasta debüütalbum 

## Diskograafia

### Albumid

* "Anna Kaneelina" (2019)

### Singlid

* "Into a Dream" (2023)
* "Better Man" (2025)
* "Tired" (2025)

## Isiklikku
Anna Pärnoja on abielus muusik Erki Pärnojaga, paaril on kaks last.

Anna Pärnoja on ajaloolase Aivar Põldvee tütar.

## Viited
Aisha Tyler

**Aisha Nilaja Tyler** (sündinud 18. septembril 1970 San Franciscos) on Ameerika Ühendriikide näitleja, koomik, filmilavastaja ja saatejuht.

### Rollid eesti keelde tõlgitud seriaalides
Koplimetsa (Kadrina)

**Koplimetsa** on ajalooline Kadrina kihelkonna küla, mis moodustati 1877. aastal ja kaotati 1977. aastal.

See on 1877. aastal rajatud saunaküla. Kadrina Katariina koguduse pastor Friedrich Wilhelm Treueri memoriaali visitatsioonide tabelis on 1865–70 aastatel Koplimetsas (Koblimetsa) Jaani hajatalu kohta märge. Aastal 1804 selle kohta andmeid ei ole, mistõttu pidi see talu kui üks esimesi Koplimetsa talusid end 19. sajandi esimesel poolel sisse seadma. Tegu on arvatavasti Jaan Kotka taluga. 

Imastu mõisa valdustes algas talude kruntiajamine aastal 1861. Kruntide väljamõõtmisega tekkis Imastu mõisa alla kaks uut küla, milleks oli Koplimetsa ja Pankase. Koplimetsa (saksa keeles (*Dorf Koplimetsa*; vene keeles *Дер. Коплимеца; (д.) Коплиметса*) oli saunaküla ja kui sealsed maad 1877. aastal välja mõõdeti, oli seal juba 38 perekonda. Kruntide väljamõõtmine põhjustas 1877. aastal Imastu mõisa ning Koplimetsa elanike vahel konflikti, mida tunti Imastu sõja nime all.  

Aastal 1977. aastal liideti küla Ridakülaga ühes Tõrma, Uudeküla ja Vanamõisaga. 

## Pärandkultuur
Pärandkultuuri objektidest asub endises Koplimetsa külas maaparandusobjekti tähistav kahe meetri kõrgune kivi. Objekti seisund on kehv. Maaparandusobjekt lõpetati 1960. aastate lõpus. Seda tähistava kivi peale oli kinnitatud vaskplaat, mida täna enam ei ole. 

## Vaata ka
* Kadrina vald

## Viited

## Välislingid
*Koplimetsa külas on sajast talust jäänud alles üks, virumaateataja.postimees.ee, 4. detsember 2004
Bernard Katz

**Bernard Katz** (26. märts 1911 – 20. aprill 2003) oli Saksa päritolu Inglise arst ja biofüüsik, kelle põhierialaks oli närvide füsioloogia uurimine. 1970. aastal sai ta Nobeli füsioloogia- või meditsiiniauhinna. 

Katz sai Nobeli auhinna koos Paul Fattiga tehtud avastuse eest, mille kohaselt neurotransmitteri vabanemine sünapsides toimub alati kindlas koguses või selle koguse korrutises . Bernard Katz löödi 1969. aastal rüütliks.

## Elukäik
Katz sündis Saksamaal Leipzigis vene-juudi perekonnas. Ta sai hariduse Leipzigi Alberti gümnaasiumis aastatel 1921–1929 ja läks õppima Leipzigi ülikooli arstiteadust. Ta lõpetas 1934. aastal ja põgenes 1935. aasta veebruaris Suurbritanniasse. 

Katz läks tööle Londoni Ülikooli kolledžisse. Ta sai doktorikraadi 1938. aastal ja siirdus õppima Sydney meditsiinikooli Kanematsu instituudis. Ta sai Suurbritannia kodakondsuse 1941. aastal. Alates 1952. aastast oli ta biofüüsika professor University College Londonis.

Katz abiellus 1945. aastal Marguerite Penlyga. Ta suri Londonis 20. aprillil 2003 92-aastaselt. Tal on kaks poega, David ja Jonathan Katz.

## Viited
Pardon my French

"**Pardon my French**" või "**Excuse my French**" (eesti keeles 'vabandage minu prantsuse keelt') on levinud ingliskeelne fraas, mis väidetavalt vabandab roppusi. Seda väljendit öeldakse selleks, et lennult vabandada solvatute juuresolekul kommenteerijat, solvajat, sõimajat või vandujat, teeseldes, et sõnad kuuluvad võõrkeelde. Kuigi seda fraasi kasutatakse sageli ilma otsese või kaudse kavatsuseta prantslasi või nende keelt solvata, võib frankofoonne kõneleja seda siiski pidada solvavaks ja halvustavaks.
Madis Vasser

**Madis Vasser** (sündinud 18. juulil 1988) on eesti psühholoog, informaatik ja keskkonnakaitsja. 

Ta kaitses doktoritöö "Arvutusliku ajuteooria testimine virtuaalreaalsuse abil" Tartu Ülikoolis 2020. aastal.

## Tunnustus

* 2020 Tartu Ülikooli aumärk

## Viited


## Välislingid
*CV ETIS-es
Hulín

**Hulín** (saksa keeles *Hullein*) on linn Tšehhis Zlíni maakonnas Kroměříži ringkonnas. 
Hulín asub Kroměřížist umbes 5,5 km idakirdes ja Zlínist ligikaudu 18 km loodes.

Hulínit on esmamainitud 1224. aastal.

## Viited
Richard Simcott

**Richard William Simcott** (sündinud 27. jaanuaril 1977 Chesteris Inglismaal) on briti päritolu hüperpolüglott, kes elab Põhja-Makedoonia pealinnas Skopjes. 

Ta valdab vabalt 16 keelt. Teda on nimetatud "üheks kõige mitmekeelsemaks inimeseks Ühendkuningriigis". Lisaks keeltele, mida ta räägib, on ta õppinud veel rohkem kui 50 keelt.

## Keeleoskus
*inglise keel
*prantsuse keel
*hispaania keel
*kõmri keel
*saksa keel
*makedoonia keel
*rootsi keel
*itaalia keel
*serbia keel/ bosnia keel/ horvaadi keel
*portugali keel
*tšehhi keel
*katalaani keel
*vene keel
*hollandi keel
*rumeenia keel
*albaania keel 
*eesti keel (enda hinnangul pärast kuuajalist õpet A2 tasemel)

## Viited

## Välislingid
*Koduleht
Vodňany

**Vodňany** (saksa keeles *Wodnian*) on linn Tšehhis Lõuna-Tšehhi maakonnas Strakonice ringkonnas. Vodňany asub Strakonicest ligi 24 km kagus ja České Budějovicest umbes 29 km loodes.

Vodňanyt on esmamainitud 1336. aastal. Juba 1400. aasta loeti Vodňany kuuluvaks kuningalinnade hulka.

## Viited
Ulf von Euler

**Ulf Svante von Euler** (7. veebruar 1905 – 9. märts 1983) oli Rootsi füsioloog ja farmakoloog. Ta pälvis neurotransmitterite uurimise eest 1970. aastal Nobeli füsioloogia- või meditsiiniauhinna.

1931. aastal ta koos J. H. Gaddumiga sooleekstraktides aktiivset bioloogilise toimeaine ("P-aine"). Edasi avastas Ulf von Euler neli olulist endogeenset toimeainet – prostaglandiini ja vesiglandiini (1935), piperidiini (1942) ja noradrenaliini (1946). Tema edasised uuringud puudutasid põhiliselt noradrenaliini ja selle rolli neurotransmitterina.

## Isiklikku
Ulf von Euler sündis Stockholmis Hans von Euler-Chelpini ja Astrid Cleve teise pojana. Hans von Euler-Chelpin sai 1929. aastal Nobeli keemiaauhinna. Ulfi ema oli Per Teodor Cleve'i tütar, kes oli Uppsalas keemiaprofessor ning tuuliumi ja holmiumi avastaja. Astrid Cleve omandas doktorikraadi botaanikas ning sai 1955. aastal professoriks.

Pärast kooliaastaid Stockholmis ja Karlstadis astus Ulf von Euler 1922. aastal Karolinska Instituuti meditsiini õppima. 1939.–1971. aastani töötas Ulf von Euler Karolinska instituudis füsioloogia professorina.

Aastatel 1930–1957 oli Ulf von Euler abielus Jane Sodenstiernaga, neil oli neli last: Hans Leo, Johan Christopher, Ursula Katarina ja Marie Jane. 1958. aastal abiellus Ulf von Euler krahvinna Dagmar Cronstedtiga.

## Viited
Viktor Tihhonov (sündinud 1988)

**Viktor Vassilijevitš Tihhonov** (vene keeles Виктор Васильевич Тихонов; sündinud 12. mail 1988 Riias) on Lätis sündinud Venemaa jäähokimängija, kes mängib keskründajana KHL-i klubis Ufa Salavat Julajev.

Hooajal 2006–07 debüteeris ta Venemaa kõrgliigas Tšerepovetsi Severstali ridades. Klubi põhikoosseisus kindlus ta koha järgmisel hooajal.

2008. aastal valis Phoenix Coyotes ta NHL-i ''draft''is 28. valikuna. 2008. aasta juunis sõlmis ta Coyotesiga kolmeaastase lepingu. Hooajal 2008–09 sai ta NHL-is kirja kaheksa väravat ja kaheksa väravasöötu.

Hooaja 2009–10 alguses asus ta mängima American Hockey League'is Coyotesi noorteklubis San Antonio Rampage. 2009. aasta novembris naasis ta Tšerepovetsi Severstali. Kogu hooaja 2010–11 mängis ta vaid Rampage'is.

Aastatel 2011–2015 mängis Tihhonov neli hooaega KHL-is Peterburi SKA ridades. Hooajal 2012–13 oli ta Petri Kontiola kõrval kümne väravaga Gagarini karika väljalangemismängude suurim väravakütt ning valiti liiga hooaja sümboolsesse koosseisu. 2014. aastal valiti Tihhonov KHL-i tähtede mängule.

2015. aasta juulis sõlmis ta üheaastase lepingu NHL-i klubiga Chicago Blackhawks. Sama aasta detsembris liitus ta taas Coyotesiga.

Aastatel 2016–2020 mängis Tihhonov jällegi Peterburi SKA-s. Aastatel 2015 ja 2017 võitis ta SKA-ga Gagarini karika. 2019. aasta novembris siirdus ta Kaasani Ak Barsi. 2021. aasta mais sõlmis ta kaheaastase lepingu Ufaga.

2008. aasta juunioride maailmameistrivõistlustel võitis Tihhonov Venemaa kuni 20-aastaste koondisega pronksmedali. Tihhonov valiti turniiri parimaks ründajaks ja turniiri sümboolsesse koosseisu. 2014. aastal tuli Tihhonov Venemaa jäähokikoondise koosseisus maailmameistriks. 2014. aasta maailmameistrivõistlustel oli ta resultatiivseim mängija (8+8) ja suurim väravakütt. Ta valiti turniiri parimaks ründajaks ja turniiri sümboolsesse koosseisu. 2015. aasta maailmameistrivõistlustel võitis ta hõbemedali ning kuulus Venemaa koondisse ka 2014. aasta taliolümpiamängudel.

Tema vanaisa Viktor Tihhonov oli Nõukogude Liidu jäähokimängija ja -treener.

## Viited

## Välislingid

* Viktor Tihhonov KHL.ru lehel
* Viktor Tihhonov NHL.com lehel
* Viktor Tihhonov hockeydb.com lehel
Rahvamaja tänav

**Rahvamaja tänav** on tänav Kunda linna keskosas.

Tänava pikkus on 454 meetrit, tänava-ala laius on alguses 22 meetrit ning lõpus 6 meetrit.
 
Rahvamaja tänav algab Posti ja Kalevi tänava ning Rakvere maantee ristmiku juurest. Tänav suundub algul loode suunas, ristub Lembitu tänavaga, kulgeb siis põhja suunas ja lõpeb Lageda tee juures, mis on ehitatud kergliiklusteeks. 

Tänava alguses asuvad korterelamud, lõpuosas ühepereelamud. Rahvamaja tn 2 kinnistul märgistab infotahvel endiste Kunda 2. keskkooli ja Kunda linna algkooli asukohta. Tänaval jalgteed ja tänavavalgustus puuduvad ning selle põhiosas paiknevad kahel pool tänavat rohealad.

## Viited

## Välislingid
*Vaade tänava algusest loode suunas
Matt Dumba

**Mathew Dumba** (sündinud 25. juulil 1994 Reginas) on Kanada jäähokimängija, kes mängib kaitsjana NHL-i klubis Minnesota Wild.

Ta on ema poolt filipiini ning isa poolt Rumeenia päritolu.

Aastatel 2009–2013 mängis ta Western Hockey League'i (WHL) klubis Red Deer Rebels. Hooajal 2010–11 pälvis Dumba WHL-i hooaja parimale uustulnukale antava Jim Piggott Memorial Trophy.

2012. aastal valis Wild ta NHL-i ''draft''is seitsmenda valikuna. Hooaja 2012–13 lõpus debüteeris ta American Hockey League'is Wildi noorteklubis Houston Aeros. NHL-is tegi ta debüüdi 5. oktoobril 2013 mängus Anaheim Ducksi vastu, saades esimeseks filipiini päritolu mängijaks NHL-is. Esimese värava lõi ta liigas sama aasta 12. oktoobril mängus Dallas Starsi vastu. Hooaja 2013–14 teises pooles mängis ta WHL-i klubis Portland Winterhawks. Hooaeg 2015–16 oli Dumba jaoks läbimurdehooajaks, kui ta kuulus NHL-is Wildi koosseisu kõigis põhihooaja mängudes peale ühe.

2012. aastal võitis Dumba Kanada kuni 18-aastaste koondisega omavanuste maailmameistrivõistlustel pronksmedali ning ta oli turniiril resultatiivseim mängija (5+7). 2016. aastal tuli Dumba Kanada jäähokikoondise koosseisus maailmameistriks.

Dumba oli jäähokis rassismi ja sallimatuse vähendamise jaoks loodud Hockey Diversity Alliance'i üks asutajaliikmeid. Selle eest pälvis ta hooaja 2019–20 lõpus King Clancy Memorial Trophy.

## Viited

## Välislingid
* Matt Dumba NHL.com lehel
* Matt Dumba hockeydb.com lehel
Earl Wilbur Sutherland

**Earl Wilbur Sutherland** (19. november 1915 – 9. märts 1974) oli Ameerika Ühendriikide farmakoloog ja biokeemik, kes sai 1971. aastal Nobeli füsioloogia- või meditsiiniauhinna hormoonide toimemehhanisme käsitlevate avastuste eest.

Earl Wilbur Sutherland sündis 19. novembril 1915. aastal Kansase osariigis Burlingame'i linnas. Ta õppis Washburni põhikoolis ja Washingtoni Ülikoolis meditsiini. 

Aastatel 1940–1953 töötas ta Washingtoni Ülikoolis, 1953–1963 Western Reserve'i Ülikoolis ja 1963–1973 Vanderbilti Ülikoolis. Sutherland suri 9. märtsil 1974. Tal oli kahest abielust kokku kaks tütart ja kaks poega.
## Viited
Žydrūnas Ilgauskas

**Žydrūnas Ilgauskas** (sündinud 5. juunil 1975 Kaunases) on Leedu elukutseline korvpallur, kes mängis korvpalliliigas NBA kokku 13 hooaega, neist enamiku Cleveland Cavaliersis. 

## Karjäär
Enne NBA-sse siirdumist mängis Ilgauskas aastatel 1993–1996 kodulinnaklubis Kaunase Atletases.

Cleveland Cavaliers valis Ilgauskase 1996. aasta NBA *draft*'i 20. valikuga, kuid ta pidi 1996/97. hooaja vigastuste tõttu vahele jätma. Järgmisel, 1997/98. hooajal kogus ta mängus keskmiselt 13,9 punkti ja 8,8 lauapalli ning valiti NBA uustulnukate esimesse sümboolsesse viisikusse.

2007. aastal jõudis LeBron Jamesi juhitud Cavaliers NBA finaali, kus kaotati 0 : 4 San Antonio Spursile. Ilgauskase arvele jäi finaalseerias keskmiselt 7,8 punkti ja 10,3 lauapalli mängus.

Ilgauskas mängis Cavaliersi koosseisus 12 hooajaga kokku 771 põhihooaja kohtumist ning tõi neis mängus keskmiselt 13,8 punkti ja 7,7 lauapalli.

2010. aasta juulis liitus ta üheks hooajaks Miami Heatiga, misjärel lõpetas 2011. aasta septembris profisportlase karjääri.

## Rahvuskoondis
Ilgauskas tegi debüüdi Leedu koondises 1994. aastal, kuid mängis koondises kokkuvõttes ainult kolm ametlikku kohtumist.

## Saavutused
* Kaks korda valitud NBA tähtede mängule (2003, 2005)
* NBA uustulnukate sümboolne esiviisik (1998)

## Välislingid
* Žydrūnas Ilgauskas – NBA.com
* Žydrūnas Ilgauskas – Basketball-Reference.com